ОБАВЕШТЕЊЕ

Упис ученика у први разред у Средњој школи „Драгачево“ Гуча

Упис ученика у Средњу школу „Драгачево“ у првом уписном кругу вршиће се у четвртак и петак 09. и 10. јула 2020. године у просторијама Основне школе „Академик Миленко Шушић“ у Гучи од 08.00 до 15.00 часова.

У другом уписном кругу упис ће се вршити у понедељак 13.07.2020. од 08.00 до 15.00 часова у просторијама Основне школе „Академик Миленко Шушић“ у Гучи.

Упис се може изврити на два начина:

1) Упис електронским путем преко портала еУправа на платформи еУпис

Од ове године доступна је и услуга за родитеље/друге законске заступнике ученика која им омогућава упис ученика у складу са оствареним правом, без доласка у школу. Попуњавањем пријаве за упис ученика у средњу школу, родитељ/други законски заступник уноси податке који су школи неопходни за упис ученика у средњу школу. Услуга ће бити доступна у периоду уписа. Унети подаци ће школи бити видљиви у оквиру услуге еУпис. Уколико је упис успешан, родитељ ће бити обавештен о томе. Уколико упис није успешан родитељ се обавештава да је неопходно да се ради уписа обрати школи.

2) Упис доласком у школу

Ученици се могу уписати доласком у школу, када је довољно да у папирном облику предају исправно попуњену пријаву за упис, док ће школа прибавити остале документе по службеној дужности у електронском облику коришћењем услуге еУпис. Нема потребе да ученици, родитељи/други законски заступници доносе било који документ у папирном облику (изводе, потврде о пребивалишту и лекарско уверење и сл.)